                                                  Z A P I S N I K

19. sjednice Vijeća Mjesnog odbora Gračani,
održane u srijedu, 14. prosinca 2022. u
objektu MO Gračani, Isce 15, sa početkom u 18:00


NAZOČNI ČLANOVI VIJEĆA ;

Mirjana Štengl, Mladen Sabljić, Zdenka Novak, Luka Perić, Tomislav Čegelj, Mirna Varga, Ines Udodovsky

OSTALI PRISUTNI: Bernarda Marković, Gradski ured za mjesnu samoupravu, civilnu zaštitu i sigurnost

Na 19. sjednici Vijeća MO Gračani pored članova Vijeća prisustvovala je i djelatnica Gradskog ureda za mjesnu samoupravu, civilnu zaštitu i sigurnost, Bernarda Marković, a temeljem dopisa pročelnika gradskog ureda mjesne samouprave g. Pavune koji je donio naputak da djelatnici prisustvuju sjednicama kako bi na licu mjesta pomogli svojim savjetom ili dali odgovor na upite vijećnika.
Prije samog početka dnevnog reda gđa Marković se predstavila. Nakon što je iznijela razloge svojeg dolaska otvorila se rasprava u kojoj je vijećnik Čegelj uzeo riječ i pojasnio svoj stav kako je vijeće MO Gračani od samog početka donijelo mnogo zaključaka koji su upućeni mjesnoj samoupravi, a koji nisu realizirani ili za koje nismo dobili odgovore te postavlja pitanje da li je tako samo kod nas ili i u drugim MO, jer se zapravo sukus stvari svodi na to da vijećnici troše vrijeme, energiju, a rezultati su mali, pomaci gotovo nikakvi i to po njemu postaje problematično. Podržali su ga i drugi članovi vijeća, složili su se sa tom konstatacijom, a predsjednica je izjavila da smo već u svibnju mjesecu imali tu temu na MO, te je i za ovu sjednicu predložila točku dnevnog reda 3. i 4., kojom se upravo traži efikasniji sustav. 
Gđa Bernarda je na to izjavila da bi nas ona uputila da sve te zaključke koje smo donijeli do sada ponovno uputimo mjesnoj samoupravi u obliku požurnica kako do sada tako i ubuduće. 
Zaključak je ovog dijela rasprave da će predsjednica zajedno sa gđom Udodovsky pripremiti sve zaključke od početka ovog saziva MO te ih predočiti na prvoj sljedećoj sjednici u siječnju 2023.

Nakon toga predsjednica prelazi na


DNEVNI RED


1. Usvajanje Zapisnika 18. sjednice VMO Gračani
[bookmark: _Hlk122349777]2. Određivanje mikro lokacija za postavu koševa za pseći izmet – rasprava i donošenje zaključka
[bookmark: _Hlk122349840]3. Ponavljanje Zaključaka 17. sjednice VMO Gračani Ad2, Ad3, Ad5.1., Ad5.3 
[bookmark: _Hlk122350023]4. Ponavljanje  Zaključka 18. sjednice VMO Gračani Ad.4.1
5. Zahtjev za korištenje prostora
6. Tekuća problematika
7. Pitanja, prijedlozi i obavijesti

Ad 1 Usvajanje Zapisnika 18. sjednice VMO Gračani
Predsjednica daje na glasanje zapisnik 18. sjednice vijeća MO, zapisnik je jednoglasno usvojen.

Ad 2 Određivanje mikro lokacija za postavu koševa za pseći izmet – rasprava i donošenje zaključka
Ovaj problem vezan je za dopis gdje Koraljke Perutka.
Nakon rasprave vijeće je donijelo zaključak da se koševi za pseći izmet postave uz koševe za otpad na svakoj tramvajskoj stanici od Mihaljevca do iza igrališta iza Tunela.

Ad 3 Ponavljanje zaključaka 17. sjednice VMO Gračani Ad2, Ad3, Ad5.1., Ad5.3  
Nakon uvodnog izlaganja gđe Bernarde predsjednica je predložila da 3. i 4. točku dnevnog reda spojimo i donesen je zaključak koji je jednoglasno usvojen da se za sjednicu u siječnju 2023. pripreme svi zaključci ovog saziva koji nisu realizirani do 1. 11. 2022. godine.
Zaključci će biti sastavni dio zapisnika sljedeće sjednice koji će biti u obliku požurnica i tražimo da se mjesnom odboru dostave odgovori u pisanom obliku kada su pojedini zaključci poslani, kome, te da li je mjesna samouprava dobila odgovor.

Ad 4 Ponavljanje  Zaključka 18. sjednice VMO Gračani Ad.4.1 
Vidi zaključak 3. točke.

Ad 5 Zahtjev za korištenje prostora
Mjesnom odboru stigao je zahtjev za povremeno korištenje prostora mjesne samouprave gđe Zrinke Herak Perović za djelatnost logoterapijskog savjetovanja utorkom od 14.00 – 18.00 sati. U dogovoru sa podnositeljicom zahtjeva MO donosi zaključak da se odobrava prvi i treći utorak u mjesecu u navedenom vremenu.

Ad 6 Tekuća problematika
[bookmark: _GoBack]MO dobio je dvije zamolbe 
6.1 Zamolba je da se razmotri da li postoji mogućnost uređenja dijela prilaza od prve tramvajske stanice ( prva od Mihaljevca ) do Gračanskog šetališta. Zaključak je MO da se prijedlog proslijedi mjesnoj samoupravi a oni nadležnim gradskim ustanovama jer to nije je u nadležnosti MO.
6.2 Drugi dopis je peticija građana koju je pokrenula gđa Katalenić sa zamolbom uspostave prve tramvajske stanice kod Gračanskih stuba. Zaključak je MO da se zahtjev proslijedi mjesnoj samoupravi, a oni nadležnim službama jer MO  nije nadležan za ovu problematiku.

Ad 7 Pitanja, prijedlozi i obavijesti
Nije bilo pitanja niti obavijesti, sjednica završila u 19.30

Klasa: 024-08/22-003/2514
Urbroj: 251-13-11-2/003-22-2
U Zagrebu, 9. prosinca 2022.



Zapisničarka:                                                                  Predsjednica MO Gračani:
Ines Udodovsky                                                              Mirjana Štengl


